text: жүсіпбек аймауытов ауылы (2012 жылға дейін жуантөбе) павлодар облысы баянауыл ауданындағы ауыл, қызылтау ауылдық округі орталығы. аудан орталығы баянауыл ауылынан қарай 48 км-дей жерде, қызылтау тауының солтүстік етегіндегі бұта, жусан аралас бетеге, боз, селеу, төскейшөп өскен қоңыр, ашық қызыл қоңыр топырақты құрғақ дала белдемінде орналасқан. 1999 жылы жергілікті тұрғындар саны 1128 адам (559 ер адам және 569 әйел адам) болса, 2009 жылы 847 адамды (421 ер адам және 426 әйел адам) құрады. іргесі 1980 жылы “угольное” ұжымшары негізінде құрылып, кейін “жосалы” қой кеңшарының орталығы болды. 1996 жылдан оның негізінде жуантөбеде шаруа қожалықтары ұйымдастырылды. орта мектеп, клуб, кітапхана, пункт, т.б. мекемелер бар. тұрғындары көрші елді мекендермен автомобиль жолы арқылы қатынасады.